***Приложение № 1***

**Техническа спецификация**

относно процедура „публично състезание“ за възлагане на обществена поръчка с предмет: Осигуряване на абонаментна софтуерна поддръжка на притежавани от БНБ лицензи за програмни продукти на Micro Focus

**1. Предмет и обхват**

Предмет на обществената поръчка е осигуряването на абонаментна софтуерна поддръжка на притежавани от БНБ лицензи за срок от 1 (една) година, подробно описани по наименование, партиден номер и количество по-долу:

|  |  |  |  |
| --- | --- | --- | --- |
| **No** | **Продукт** | **Партиден номер** | **Брой** |
| 1 | Open Enterprise Server 1-User 1-Year Renewal Business Support | 877-001664 | 850 |
| 2 | GroupWise including Mobile Server 1-Mailbox 1-Year Renewal Business Support | 877-008002 | 250 |
| 3 | GroupWise Limited 1-Mailbox 1-Year Renewal Business Support | 877-008007 | 140 |
| 4 | NetIQ Access Manager 1-User 1-Year Renewal Business Support | 877-001854 | 250 |
| 5 | SUSE Linux Enterprise Desktop, x86 & x86-64, 1 Instance, Standard Subscription, 1 Year | 874-006868 | 10 |

Избраният за изпълнител участник следва да предостави абонаментна софтуерна поддръжка („софтуерна поддръжка“) на посочените лицензи, за срок от 1 (една) година, при условията и реда на проекта на договор, приложен в документацията за участие в обществената поръчка, както и съгласно условията на производителя на програмните продукти (Общи условия или други приложими условия).

Софтуерната поддръжка на притежаваните от възложителя лицензи на Micro Focus следва да включва минимум:

- предоставяне на всички нови версии на програмните продукти, с оказване на необходимото съдействие за тяхното изтегляне и инсталиране върху оборудване на възложителя;

- осигуряване на съдействие и обучение за работа с програмните продукти;

- съдействие за осигуряване на достъп до специализирана документация във връзка с ползването на продуктите;

- предоставяне на информация по запитвания и заявки от страна на възложителя във връзка с ползването на продуктите;

- оказване на навременна висококвалифицирана специализирана помощ и съдействие за отстраняването на възникнали инциденти и проблеми;

- съдействие при отстраняване на възникнали грешки в софтуера и своевременното му обновяване.

- съдействие за извършването на необходимите актуализации за целия срок на поддръжката.

**2. Срокове**

2.1. Договорът за възлагане на обществената поръчка влиза в сила от датата на подписването му, посочена в деловодния номер на възложителя, поставен на стр. 1 от договора.

2.2. Избраният изпълнител се задължава да осигури абонаментна софтуерна поддръжка на притежаваните от възложителя лицензи на Micro Focus, считано от 10.11.2020 г., за срок от 1 (една) година. В случай, че договорът бъде подписан на дата, следваща 10.11.2020 г., осигуряването на софтуерна поддръжка започва до края на работния ден, следващ подписването на договора, и е за срок от 1 (една) година.

**3. Мястото на изпълнение**

Мястото на изпълнение на обществената поръчка е сградата на възложителя, находяща се на адрес: гр. София 1000, пл. „Княз Александър I“ № 1 – Централно управление на БНБ.

**4. Други условия**

4.1. Участникът следва да е упълномощен от производителя или от официален представител на производителя, с права за представителство, вкл. осигуряване на абонаментна софтуерна поддръжка на продукти на Micro Focus на територията на Република България.

За удостоверяване на горното, участникът следва да представи Официално оторизационно писмо (или еквивалентен документ) с актуална дата от производителя или от официален представител на производителя на предлаганите програмни продукти, обект на поддръжка, от което е видно, че разполага с права за представителство, вкл. осигуряване на абонаментна софтуерна поддръжка на продукти на Micro Focus на територията на Република България.

Горепосоченият документ се представя към техническото предложение на участника.

***Забележка:*** *В случаите на представяне от участника на оторизационно писмо от официален представител на производителя, в офертата се прилага и оторизационно писмо, издадено от производителя, с което се упълномощава официалния представител на производителя на съответните продукти.*

4.2. Участникът следва да представи Общи условия или други приложими условия за абонаментна софтуерна поддръжка на производителя на програмните продукти, като ги приложи към техническото си предложение.